વીજળી, ટેલીફોન, છાપા અને રેડીઓ વગર ની આ દુનિયા હતી એટલે બીજું કઈ કરવાનું ન હતું માટે તુરંત લગભગ એક કી.મી નો વિસ્તાર ધરાવતા આ બેટ પર લટાર મારવા નીકળ્યા. ટાપુના પાછલા ભાગમાં નાનું જંગલ હતું. તેની અંદર કેડીઓ પર ચાલતા, ક્યારેય ન નિહાળ્યા હોય તેવા જંગલી ઝાડપાન અને કેટલીક દુર્લભ વન્યસૃષ્ટી એ અમારું સ્વાગત કર્યું. કાજુ ના ઝાડ પણ હતા. કાજુ ઉગ્યા ન હતા પરંતુ તેના ઝીણા ફૂલોને સુંઘતા કાજુ જેવી જ સુગંધ આવી.